יוני ארליך

יונתן דריו (יוני) ארליך (נולד ב-5 באפריל 1977), הוא טניסאי עבר ישראלי. דורג בשיאו במקום החמישי בעולם בזוגות (7 ביולי 2008). נכון ל-(2 מאי 2022) מדורג במקום ה-74 בסבב ה-ATP לזוגות. ארליך זכה ב-22 תארים בזוגות גברים, כולל גראנד סלאם אחד - אליפות אוסטרליה הפתוחה 2008 עם אנדי רם. בזכייתו זו הפך לטניסאי הישראלי השני אי פעם שזכה בטורניר גראנד סלאם כלשהו (הראשון היה אנדי רם בזוגות מעורבים). יוני ארליך ואנדי רם (מכונים לעיתים בתקשורת הספורט גם "אנדיוני") היו הצמד המצליח ביותר בתולדות הטניס הישראלי. ארליך הוא שיאן ההופעות של נבחרת גביע דייוויס של ישראל, ומשמש היום כקפטן שלה. ב-2024 התקבל ארליך כחבר ביד לאיש הספורט היהודי, לצד שותפו אנדי רם. ארליך נולד בבואנוס איירס, ארגנטינה. ארליך זכה ב-13 טורנירים לזוגות, רובם יחד עם עמיתו אנדי רם הישראלי. ההישג הראשון של ארליך הוא ההעפלה לחצי גמר טורניר וימבלדון לזוגות בשנת 2003, יחד עם אנדי רם. באולימפיאדת אתונה (2004) הגיעו רם וארליך לשלב רבע גמר לזוגות. ב-2004 הגיע לחצי גמר אליפות אוסטרליה בזוגות מעורבים עם ליזל הוב, והפסידו לזוג לאנדר פאס ההודי ומרטינה נברטילובה את שנת 2005 סיימו ארליך ורם במקום השמיני בעולם אבל לא עלו לטורניר גביע המאסטרס והגיעו רק כמחליפים לטורניר. בסיום שנת 2006 העפילו יוני ארליך ואנדי רם לטורניר המאסטרס אך לא צלחו את שלב הבתים. הצמד סיים במאזן שלילי 2-1, כשאת ניצחונם היחיד בטורניר השיגו דווקא מול הזוג המוביל בעולם, האחים בריאן. בשנת 2007 היה שותף להישג יחד עם אנדי רם, להעפלה של נבחרת ישראל לבית העליון בגביע דייוויס, כאשר נבחרת ישראל גברה על נבחרת איטליה 0-3 (המדורגת במקום ה-24 בעולם). בסיום שנת 2007 העפילו יוני ארליך ואנדי רם לטורניר המאסטרס כזוג מחליף לאחר שהאחים בריאן מארצות הברית, שסיימו ראשונים בדירוג העולמי, פרשו עקב פציעה מהתחרות, אך שוב, כמו בשנה שלפני כן, לא צלחו את שלב הבתים. השניים סיימו במאזן שלילי 2-1 את המשחקים בשלב הבתים. בינואר 2008 זכו רם וארליך באליפות אוסטרליה הפתוחה (מה שהבטיח את השתתפותם בטורניר המסכם בשאנגחאי), הישג השיא בקריירה שלהם. ב-11 ביולי 2009 היה שותף בניצחון נבחרת ישראל על נבחרת רוסיה שהעלה את ישראל לחצי גמר גביע דייוויס, לראשונה בתולדותיה. במהלך עונת 2009 נפצע ארליך והידרדר בדירוג העולמי, ובעקבות כך הופסק שיתוף הפעולה שלו עם רם. בשנת 2010 בגרנד סלאם הראשון של העונה: אליפות אוסטרליה הפתוחה, הגיע ארליך יחד עם בן זוגו החדש ארנו קלמנט עד לשלב רבע הגמר, שם הפסידו במשחק דרמטי 6-7 במערכה השלישית לזוג נסטור וזימוניץ' (2 בעולם). בעקבות הצלחתו חזר ארליך ל-100 הראשונים בעולם לזוגות, לראשונה מאז חזרתו מפציעה. באליפות קווינס קלאב שיחק ארליך עם בן זוג חדש, נובאק ג'וקוביץ' (שדורג אז 3 בעולם ביחידים). למרות שהם לא היו מדורגים בטורניר, הפתיעו השניים וזכו בטורניר. הייתה זו הזכייה הראשונה של ארליך מאז שנת 2008, אז זכה עם אנדי רם בטורניר סינסינטי, ועבור ג'וקוביץ' - שנכון לשנת 2023 עדיין מנהל קריירת יחידים מפוארת - זהו תואר הזוגות היחיד בקריירה. ב-2012, עלה לרבע גמר הטורניר האולימפי - בלונדון והפסיד לאחים בריאן. בפברואר 2022 שיחק בטורניר הזוגות במונפלייה יחד עם אדוארד רוג’ר-ואסלין, וניצחו 3:6 ו-4:6 את הזוג מרסלו מלו ואלכסנדר זברב, המדורג שלישי ביחידים. בעקבות הניצחון העפילו לשלב רבע הגמר בטורניר המתקיים באולם. בספטמבר 2022 הודיע על פרישה ממשחק.. טורניר הפרידה שלו היה אמור להיערך באליפות תל אביב ווטרג'ן הפתוחה 2022, עם נובאק ג'וקוביץ' כשותפו; אך בעקבות פציעה נאלץ לבטל את השתתפותו בטורניר. אנדי רם ויוני ארליך מדיה וקבצים בנושא יוני ארליך בוויקישיתוף יוני ארליך, ברשת החברתית אינסטגרם יוני ארליך, באתר olympedia.org יוני ארליך, באתר ה-ATP יוני ארליך, באתר ה-ITF יוני ארליך, באתר גביע דייוויס יוני ארליך, באתר הוועד האולימפי בישראל מיקי שגיא, יוני ארליך: "מתגעגע לאנדי, אפילו לריבים שלנו", באתר ynet, 5 בפברואר 2009 גלעד בלום, ‏"הפרידה מאנדי? סטירת לחי לפנים", באתר גלובס, 5 בינואר 2010 ערן נבון, ככה זה כשיש שניים, באתר ישראל היום, 5 באוקטובר 2012 אורי טלשיר, יוני ארליך: "ממש לא חשבתי שאשחק בגיל הזה", באתר הארץ, 11 בינואר 2017 תוצאות טורניר ווימבלדון לזוגות 2003 באתר atptour, באתר ATP Tour תוצאות טורניר הזוגות באולימפיאדת אתונה 2004 באתר olympedia, באתר www.olympedia.org הרבה יותר מעוד שחקן טניס: יוני ארליך יורד מהבמה, באתר ynet, 28 בספטמבר 2022 דירוג ATP לזוגות גברים בסוף שנת 2005, באתר ATP Tour תוצאות טורניר הזוגות בטורניר מאסטרס 2006 גביע דייוויס 2007 תוצאות טורניר הזוגות בטורניר המאסטרס 2007 דף תוצאות של אליפות אוסטרליה הפתוחה 2008 באתר הפדרציה הבינלאומית לטניס, באתר www.itftennis.com גביע דייוויס 2009 איטן דהן, בלתי נגמר: יוני ארליך ושותפו גברו על זברב ומלו, באתר ynet, 1 בפברואר 2022